വര്‍ക്കേഴ്സ് ഫോറം: ശാസ്ത്രത്തിനുനേരെ കണ്ണടയ്ക്കുന്ന ബിജെപി\nമുസ്ലീംലീഗിന്റെ വര്‍ഗീയതയെ മറ്റാരേക്കാളും ശക്തിയായി എതിര്‍ക്കാനും വിമര്‍ശിക്കാനും ബിജെപി മുന്നില് തന്നെയുണ്ട്. വി വി കെ വാലത്തിന്റെ വാക്കുകളില് പറഞ്ഞാല് കൊലക്കത്തി അഹിംസ പ്രസംഗിക്കുന്നതുപോലെ. ഹിന്ദുക്കളെ കൂടാതെ നാനാ ജാതി മതസ്ഥരും വ്യത്യസ്തങ്ങളായ അനേകം ഭാഷകളും വിവിധ സാംസ്കാരിക പൈതൃകങ്ങളും ഉള്ള ഇന്ത്യയില് സങ്കുചിത "ഹിന്ദുത്വം" അടിച്ചേല്‍പിക്കുകയാണ് ബിജെപിയുടെ പരിപാടി. അതിന്റെ ഏറ്റവും ഒടുവിലത്തെ പ്രകടമായ ഉദാഹരണമാണ് ബിജെപി ഭരിക്കുന്ന കര്‍ണ്ണാടക സംസ്ഥാനത്തുനിന്ന് ജൂലൈ 21ന് ലഭിച്ച വാര്‍ത്ത.\nവാര്‍ത്തയിലേക്ക് കടക്കുംമുമ്പ് അതിന്റെ പശ്ചാത്തലം പറയാം. ഇക്കൊല്ലം കാലവര്‍ഷം ഗണ്യമായി കുറഞ്ഞല്ലോ. അത് ജനങ്ങളില്, പ്രത്യേകിച്ച് കര്‍ഷകര്‍ക്കിടയില്, ചെറുതല്ലാത്ത ആശങ്കയും ഭീതിയും ഉളവാക്കിയിരിക്കുന്നു. ജൂണ് മാസത്തില് ആരംഭിക്കേണ്ട കൃഷി പലതും മുടങ്ങിയിരിക്കുന്നു. വെള്ളം കിട്ടാത്തതുകൊണ്ട് വരണ്ടു വിണ്ടു പൊട്ടിയ നെല്‍വയലുകള് ടി വി സ്ക്രീനുകളില് തുടര്‍ച്ചയായി പ്രദര്‍ശിപ്പിക്കപ്പെടുമ്പോള് കാര്യം നിസ്സാരവല്‍കരിച്ചുകൊണ്ട് കേന്ദ്രമന്ത്രിമാര് അലസമായി ഉത്തരവാദിത്വബോധമില്ലാതെ പ്രതികരിക്കുന്നു. മഴയുടെ കുറവ് കൃഷിയെ പ്രതികൂലമായി ബാധിക്കാന് പോകുന്നില്ലെന്നും വരള്‍ച്ചയുടെ സാദ്ധ്യതയെ നിഷേധിച്ചുകൊണ്ടും വിദേശരാജ്യങ്ങളിലേക്ക് അരിയും ഗോതമ്പും കയറ്റി അയയ്ക്കുന്നത് നിറുത്തിവയ്ക്കേണ്ടതില്ലെന്നും മറ്റും ആണ് കേന്ദ്രമന്ത്രിമാരുടെ അഭിപ്രായങ്ങള്. എന്നാല് കര്‍ണ്ണാടകത്തിലെ ബിജെപി മന്ത്രിസഭ അലസമായിരിക്കുകയല്ല, തങ്ങള് അവസരത്തിനൊത്ത് ഉയര്‍ന്നിരിക്കുന്നു എന്ന് ജനങ്ങളെ ബോദ്ധ്യപ്പെടുത്താനോ കബളിപ്പിക്കാനോ ആയി മഴയുടെ ദൗര്‍ലഭ്യം പരിഹരിക്കാന് ചില കുറുക്കുവഴികളുമായി ഇറങ്ങിപ്പുറപ്പെട്ടിരിക്കുന്നതായാണ് വാര്‍ത്ത.\nഎന്താണീ കുറുക്കുവഴികള്? സംസ്ഥാനത്തിലെ 37,000 ക്ഷേത്രങ്ങളില് പ്രത്യേക പൂജകള് നടത്തണം. മത - ധര്‍മ്മ സ്ഥാപനങ്ങളുടെ ചുമതലയുള്ള മന്ത്രി കോട ശ്രീനിവാസ് പൂജാരി ബന്ധപ്പെട്ട എല്ലാവര്‍ക്കും സര്‍ക്കുലര് അയച്ചു. ജൂലൈ 27നും ആഗസ്ത് 2നും ആണ് പൂജ നടത്തിയത്. അടുത്തയിടെ മുഖ്യമന്ത്രിയുടെ ചുമതല ഏറ്റെടുത്ത ജഗദീശ് ഷെട്ടര് പ്രധാനമന്ത്രി മന്‍മോഹന് സിങ്ങിനെ കണ്ട്, സംസ്ഥാനത്തിലെ 123 താലൂക്കുകളിലേക്കും ദുരിതാശ്വാസമായി 2000 കോടി രൂപ അനുവദിക്കണമെന്ന് ആവശ്യപ്പെട്ടിട്ടുണ്ട്. പ്രധാനമന്ത്രിയുടെ മറുപടി എന്തെന്ന് വാര്‍ത്തയില് ഇല്ല. പൂജയ്ക്കുവേണ്ടി ചിലവിടുന്ന പണം ദുരിതാശ്വാസ നടപടികള്‍ക്ക് വിനിയോഗിക്കുകയാണ് വേണ്ടത് എന്ന് ജനതാദള് നേതാവ് എം സി നാനയ്യ ചൂണ്ടിക്കാണിച്ചതായും വാര്‍ത്തയില് കണ്ടു. വയോധികനായ എ ബി വാജ്പേയ് മുതല് ജഗദീശ് ഷെട്ടര് വരെയുള്ള സകലമാന ബിജെപി നേതാക്കളും അവരുടെ ശൈശവദശയില്, ദൈവകാരുണ്യത്താല് ആണ് മഴ ഉണ്ടാകുന്നതെന്ന് ധരിച്ചുകാണും.\nനമ്മുടെ വിദ്യാഭ്യാസരീതി അനുസരിച്ച് പ്രാഥമിക ക്ലാസുകളില് വച്ചു തന്നെ വിദ്യാര്‍ത്ഥികള്‍ക്ക് മഴയുടെ ശാസ്ത്രീയ പശ്ചാത്തലം വിവരിച്ചുകൊടുക്കുകയും കുട്ടികള് അത് ഉള്‍ക്കൊള്ളുകയും ചെയ്യുന്നു. സൂര്യതാപം കൊണ്ട് സമുദ്രത്തിലേയും മറ്റും വെള്ളം നീരാവി ആയി ഉയരുന്നു. പിന്നീട് അത് തണുത്ത് മഴയായി ഭൂമിയില് വീഴുന്നുവെന്നും ബിജെപി നേതാക്കള് പഠിക്കാത്തതല്ല. മൂവായിരം - മൂവായിരത്തഞ്ഞൂറു കൊല്ലങ്ങള്‍ക്ക് മുമ്പ് വേദകാലത്ത് ആര്യന്മാര് ധരിച്ചിരുന്നത് ദൈവകാരുണ്യത്താല് ആണ് മഴ ഉണ്ടാകുന്നത് എന്നാണ്. മഴയ്ക്കുവേണ്ടി അവര് യാഗങ്ങള് നടത്തിയിരുന്നു. ഇത് പഴയ കഥ. വൈദികകാല പാരമ്പര്യം "ഹിന്ദുത്വ"ത്തിന്റെ അവിഭാജ്യ ഭാഗമാണെന്നു ധരിച്ചുവശായ സംഘപരിവാറില്‍പ്പെട്ടവര് തന്നെ നമ്മുടെ പാഞ്ഞാള് ഗ്രാമത്തില് അതിരാത്രം അനുഷ്ഠിച്ചിരുന്നത് ഓര്‍ക്കുമല്ലോ. 2011 ജൂണില് ഇക്കൂട്ടര് ""വര്‍ത്തത്ര ട്രസ്റ്റ്"" എന്ന ചാരിറ്റബിള് സംഘടന രജിസ്റ്റര് ചെയ്തു. യാഗം നടത്തിയതിനു സമീപം പാകിയ കടല വിത്ത് 2000 ഇരട്ടി വേഗതയില് മുളച്ചെന്നും, യാഗശാലയ്ക്കു ഒന്നര കിലോമീറ്റര് ദൂരെ വരെ സൂക്ഷ്മജീവികള് അപ്രത്യക്ഷമായിരിക്കുന്നു എന്നും മറ്റും വര്‍ത്തത്ര ട്രസ്റ്റു പ്രവര്‍ത്തകര് പത്രസമ്മേളനത്തില് അവകാശപ്പെട്ടു. ഇതു പ്രാഥമിക പഠന റിപ്പോര്‍ട്ടാണെന്നും മൂന്നുമാസങ്ങള്‍ക്കുശേഷം അന്തിമറിപ്പോര്‍ട്ട് വെളിപ്പെടുത്തുമെന്നും പത്രസമ്മേളനത്തില് പറഞ്ഞിരുന്നു. പഠനത്തിന്റെ അന്തിമറിപ്പോര്‍ട്ട് കണ്ടില്ല. ഈ ലേഖകെന്‍റ അശ്രദ്ധയോ അതോ വര്‍ത്തത്ര ട്രസ്റ്റുകാര് ""കാശിക്കു പോയതാ""ണോ എന്ന് അറിയില്ല. ഏതായാലും ആശങ്കയും ഭീതിയും ഉളവാക്കുംവിധം കാലവര്‍ഷത്തിന്റെ ദൗര്‍ലഭ്യം അനുഭവപ്പെട്ട ഈ ദിവസങ്ങളില് അതിരാത്രത്തിന്റെ ആരാധകരെ കാണാത്തതാണ് അതിശയകരം.\nഇന്ത്യാചരിത്രത്തിലെ വേദകാലത്തിനുശേഷം നാളിതുവരെയുള്ള കാലഘട്ടത്തിനിടയില് ഉണ്ടായിട്ടുള്ള സാമൂഹ്യ - രാഷ്ട്രീയ - സാമ്പത്തിക - സാംസ്കാരിക - വൈജ്ഞാനിക വിപ്ലവം വിസ്മരിക്കാന് ആര്‍ക്കും കഴിയില്ല. സൂര്യതാപമേറ്റ് നീരാവിയായി ഉയരുന്ന വാതകരൂപത്തിലുള്ള വെള്ളം തന്നെയാണ് മഴയായി ലഭിക്കുന്നത് എന്ന ശാസ്ത്രീയ തത്വം ദൈവകാരുണ്യ സിദ്ധാന്തത്തെ നിഷേധിക്കുന്നു. ആദിമനുഷ്യന് അജ്ഞാതമായി തോന്നിയ പ്രകൃതിയിലെ പല പ്രതിഭാസങ്ങളുടെയും പിന്നിലുള്ള ശാസ്ത്രീയ തത്വങ്ങള് മനുഷ്യന് അന്വേഷിച്ചറിയുന്നു. ഇന്ന് അജ്ഞേയമായി തോന്നുന്നവയിലേക്കു മനുഷ്യ ഗവേഷണ ബുദ്ധി കടന്നുചെന്ന് നാളെ അതിന്റെ ഉള്ളറരഹസ്യം മനഃപാഠം ആക്കുന്നു. കര്‍ണ്ണാടകത്തിലെ ബിജെപി സര്‍ക്കാര് മഴക്കുറവിന് ഒറ്റമൂലിയായി പൂജയ്ക്കു കുറിപ്പടി കുറിച്ചപ്പോള് ഒരു സംഘം ശാസ്ത്രജ്ഞന്മാര് മഴയുടെ നിഗൂഢത തിരിച്ചറിയാനുള്ള ഗവേഷണത്തില് ഏര്‍പ്പെട്ടിരിക്കുന്നതായുള്ള ആവേശകരമായ വാര്‍ത്തയാണ് ജൂലൈ 22ന് ഡല്‍ഹിയില്‍നിന്നും ലഭിച്ചത്. അതിവൃഷ്ടിക്കും അനാവൃഷ്ടിക്കും എല്ലാം അടിസ്ഥാനം കാറ്റിെന്‍റ ഗതി മാത്രമല്ല, മറ്റെന്തെല്ലാമോ നിഗൂഢതകള്‍കൂടിയുണ്ടെന്നുള്ളതു വ്യക്തം. ആ രഹസ്യങ്ങളാണ് ഡല്‍ഹിയിലെ ശാസ്ത്രജ്ഞന്മാര് ആംഗ്ലോ - അമേരിക്കന് ശാസ്ത്രജ്ഞന്മാരുടെ സഹകരണത്തോടെ അന്വേഷിക്കുന്നത്. മൂവായിരത്തഞ്ഞൂറു കൊല്ലങ്ങള്‍ക്കു പിന്നിലേക്കു വലിയ്ക്കുന്ന ബിജെപിയുടെ കൂടെയല്ല സമൂഹം; പുരോഗതിയില്‍നിന്നു പുരോഗതിയിലേക്കു കുതിക്കുന്ന ശാസ്ത്രത്തെയും അതിന്റെ നേട്ടങ്ങളെയും സമൂഹം സഹര്‍ഷം സ്വാഗതം ചെയ്യും.\nജൂലൈ 27െന്‍റ പൂജയ്ക്ക് കര്‍ണ്ണാടക സര്‍ക്കാര് ചിലവിട്ടത് പതിനേഴര കോടി രൂപ. ആഗസ്ത് 2െന്‍റ പൂജയ്ക്ക് - ആചാര ഭാഷയില് "കാല്കഴിച്ചൂട്ടി"ന് - കൂടുതല് തുക ചിലവായിട്ടുണ്ടാകുമെന്നതില് തര്‍ക്കമില്ല. ഈ നടപടിയുടെ അന്ധവിശ്വാസപരമായ വശം അംഗീകരിക്കുന്ന കുറേ ആളുകള് ഉണ്ട്. അവരെ മാത്രം തൃപ്തിപ്പെടുത്താനാണോ ഭരണചക്രം തിരിക്കുന്നത്. 37000 ക്ഷേത്രങ്ങളില് ഹൈന്ദവേതര മതവിശ്വാസികളുടെ ആരാധനാലയങ്ങള് ഉള്‍പ്പെടുന്നില്ലെന്നതു വ്യക്തം. ഭരണീയരായ ജനങ്ങളോട് വിവേചനം കാണിക്കുന്നത് സത്യപ്രതിജ്ഞാലംഘനമാണ്, ഭരണഘടനാ നിഷേധവുമാണ്. കര്‍ണ്ണാടക നിയമസഭയില് ഇത് വലിയ ഒച്ചപ്പാടുണ്ടാക്കി. കോണ്‍ഗ്രസ് അടക്കം പ്രതിപക്ഷ കക്ഷികള് എതിര്‍ത്തിട്ടുമുണ്ട്. ഇതിന്റെ നിയമസാധുത കോടതിയില് ചോദ്യം ചെയ്യപ്പെടാതിരിക്കുമോ? 27-ാം തീയതി കര്‍ണ്ണാടകത്തിലാകെ വ്യാപകമായി കനത്ത മഴയുണ്ടായതായും ആ കാരണത്താല് ട്രെയിന് സര്‍വ്വീസുകള് നിറുത്തിവയ്ക്കാന് നിര്‍ബന്ധിതമായതായും പത്രവാര്‍ത്തകള് കണ്ടു. ഇതു പൂജയുടെ ഫലമാണെന്ന് ബിജെപി മുതലെടുക്കാന് ശ്രമിച്ചേക്കും. മഴക്കാലത്തുണ്ടാകുന്ന സാധാരണ സംഭവം. പൂജയ്ക്കും കനത്ത മഴയ്ക്കും തമ്മില് കാകതാലീയന്യായേനയുള്ള ബന്ധമേ ഉള്ളൂ. മറ്റൊരു ഉദാഹരണം കൂടി. 2011ലെ പാഞ്ഞാള് അതിരാത്രത്തിന്റെ അല്‍ഭുത സിദ്ധികളെക്കുറിച്ച് ജൂണ് 10ന്, കൊച്ചി സര്‍വകലാശാലാ ഇന്‍റര് നാഷണല് സ്കൂള് ഓഫ് ഫോട്ടോണിക്സ് മുന് ഡയറക്ടര് പ്രൊഫസ്സര് വി പി എന് നമ്പൂതിരി വാചാലനായപ്പോള് അതേ ദിവസത്തെ മലയാള മനോരമയില് മൂന്നുകോളം നീളത്തില് ഡബിള് ശീര്‍ഷകത്തില് കൊടുത്ത വാര്‍ത്ത ഇങ്ങനെ ആയിരുന്നു. ""അരി, ഗോതമ്പ് ഉല്‍പാദനത്തില് സര്‍വ്വകാല നേട്ടം...."" പാഞ്ഞാളില് അതിരാത്രം ആചരിക്കും മുമ്പേ തന്നെ ഉല്‍പാദന വര്‍ദ്ധന ഉണ്ടായത്രെ.\nപയ്യപ്പിള്ളി ബാലന് ചിന്ത 25 ആഗസ്റ്റ് 2012\nLabels: അന്ധവിശ്വാസം, സംഘപരിവാര്


ഹൈതം ബിന് താരിഖ് അല് സെയ്ദ് ഒമാന്‍റെ പുതിയ സുൽത്താൻ - Rashtradeepika : Rashtradeepika\nമസ്കറ്റ്: ഒമാന്‍റെ പുതിയ സുൽത്താനായി ഹൈതം ബിന് താരിഖ് അല് സെയ്ദ് ചുമതലയേറ്റു. സുല്‍ത്താന് ഖാബൂസ് ബിന് സയിദ് അല് സയിദിന്‍റെ നിര്യാണത്തെ തുടർന്നാണ് ഹൈതം ബിന് താരിഖിനെ പുതിയ ഭരണാധികാരിയായി തെരഞ്ഞെടുത്തത്. രാജകുടുംബത്തിന്‍റെ ഫാമിലി കൗണ്‍സില് യോഗം ചേര്‍ന്നാണ് മുന് സാംസ്‍കാരിക മന്ത്രി കൂടിയായ ഹൈതം ബിന് താരിഖിനെ പുതിയ ഭരണാധികാരിയായി പ്രഖ്യാപിച്ചത്.\nശനിയാഴ്ച രാവിലെ ഫാമിലി കൗൺസലിനു മുന്നിൽ ഹൈതം ബിന് താരിഖ് സത്യപ്രതിജ്ഞ ചെയ്ത് അധികാരമേറ്റു.\nതന്‍റെ പിൻഗാമിയുടെ പേരെഴുതി സുല്‍ത്താന് ഖാബൂസ് സൂക്ഷിച്ചിരുന്നു. ഈ കത്ത് തുറന്നാണ് ഹൈതം ബിന് താരിഖിനെ പുതിയ ഭരണാധികാരിയായി നിശ്ചയിച്ചത്. എല്ലാ രാജ്യങ്ങളുമായും സമാധാനപരമായ സഹവർത്തിത്വവും സൗഹൃദ്ബന്ധവും സ്ഥാപിക്കുമെന്ന് അദ്ദേഹം രാജ്യത്തോടായി നടത്തിയ സന്ദേശത്തിൽ പറഞ്ഞു. സുല്‍ത്താന് ഖാബൂസ് പുലർത്തിയ നയങ്ങൾ തന്നെയാവും രാജ്യം തുടരുകയെന്നും അദ്ദേഹം കൂട്ടിച്ചേർത്തു.\nസുൽത്താൻ ഖാബൂസിന്‍റെ നിര്യാണത്തിൽ അനുശോചിച്ച് ഒമാൻ മൂന്നു ദിവസത്തെ ദുഃഖാചരണം പ്രഖ്യാപിച്ചിട്ടുണ്ട്. ദേശീയ പതാക 40 ദിവസം പകുതി താഴ്ത്തി കെട്ടാനും ഒമാൻ തീരുമാനിച്ചു. അറബ് രാജ്യങ്ങളിൽ ഏറ്റവും കൂടുതൽ കാലം ഭരണാധികാരി ആയിരുന്ന ആളാണ് സുല്‍ത്താന് ഖാബൂസ്. മരണകാരണം എന്താണെന്ന് അറിവായിട്ടില്ല.


RBI cuts repo rate by 40 bps to 4%, reverse repo rate stands at 3.35% - Malayalam Goodreturns\n» റിസര്‍വ് ബാങ്ക് പലിശ നിരക്കുകള് കുറച്ചു, വായ്പ എടുത്തവര്‍ക്ക് ആശ്വാസം\nUpdated: Friday, May 22, 2020, 10:41 [IST]\n28 min ago 16 ജിബി ഡാറ്റ 160 രൂപയ്ക്ക്; ഇത് മുതലാകില്ലെന്ന് എയർടെൽ, മൊബൈൽ നിരക്കുകൾ കുത്തനെ ഉയർത്തിയേക്കും\nറിസര്‍വ് ബാങ്ക് റീപ്പോ നിരക്ക് കുറച്ചു. വെള്ളിയാഴ്ച്ച വിളിച്ചുച്ചേര്‍ത്ത വാര്‍ത്താസമ്മേളനത്തില് റിസര്‍വ് ബാങ്ക് ഗവര്‍ണര് ശക്തികാന്ത ദാസാണ് റീപ്പോ നിരക്ക് 0.40 ശതമാനം കുറച്ചതായി അറിയിച്ചത്. ഇതിന്‍പ്രകാരം റീപ്പോ നിരക്ക് 4.4 ശതമാനത്തില് നിന്നും4ശതമാനമായി നിജപ്പെട്ടു. വാണിജ്യ ബാങ്കുകള്‍ക്ക് റിസര്‍വ് ബാങ്ക് നല്‍കുന്ന ഹ്രസ്വകാല വായ്പയുടെ പലിശ നിരക്കാണ് റീപ്പോ നിരക്ക്.\nനിരക്ക് കുറച്ചതോടെ വിവിധ വായ്പകളുടെ പലിശ നിരക്കുകള് രാജ്യത്ത് കുറയും. ഭാവന, വാഹന വായ്പക്കാരെയാകും ഇതു കൂടുതല് സഹായിക്കുക. റീപ്പോ നിരക്കിനൊപ്പം റിവേഴ്‌സ് റീപ്പോ നിരക്കും റിസര്‍വ് ബാങ്ക് കുറച്ചിട്ടുണ്ട്. 3.35 ശതമാനമാണ് പുതിയ റീവേഴ്‌സ് റീപ്പോ നിരക്ക്. നേരത്തെ ഇത് 3.75 ശതമാനമായിരുന്നു. വാണിജ്യ ബാങ്കുകളില് നിന്ന് റിസര്‍വ് ബാങ്ക് സ്വീകരിക്കുന്ന നിക്ഷേപത്തിനുള്ള പലിശ നിരക്കാണ് റീവേഴ്‌സ് റീപ്പോ.\nകൊറോണ മഹാമാരി സമ്പദ്ഘടനയില് വരുത്തിയ ആഘാതം വിലയിരുത്തിയ ശേഷമാണ് റിസര്‍വ് ബാങ്ക് ഗവര്‍ണര് ശക്തികാന്ത ദാസിന്റെ നേതൃത്വത്തിലുള്ള ആറംഗ ധനനയ സമിതി റീപ്പോ, റീവേഴ്‌സ് റീപ്പോ നിരക്ക് കുറയ്ക്കാന് തീരുമാനമെടുത്തത്. റീപ്പോ, റീവേഴ്‌സ് റീപ്പോ നിരക്കുകള്‍ക്ക് പുറമെ എംഎസ്എഫ് നിരക്ക് 4.25 ശതമാനമായും റിസര്‍വ് ബാങ്ക് കുറച്ചിട്ടുണ്ട്.\nനടപ്പു സാമ്പത്തിക വര്‍ഷം അഞ്ചു ശതമാനം സാമ്പത്തിക വളര്‍ച്ച ഉണ്ടാകാനുള്ള സാധ്യത വിരളമെന്നാണ് പണനയ സമിതിയുടെ വിലയിരുത്തല്. കഴിഞ്ഞ സാമ്പത്തിക വര്‍ഷത്തിന്റെ അവസാനപാദം 4.7 ശതമാനം വളര്‍ച്ച സാധ്യമായതുകൊണ്ടാണ് മൊത്തം വര്‍ഷത്തേക്ക് അഞ്ചു ശതമാനം വളര്‍ച്ച പ്രതീക്ഷിച്ചിരുന്നത്. പക്ഷെ കൊറോണ മഹാമാരി വളര്‍ച്ചയ്ക്ക് വിഘാതമായി.\nഇതേസമയം രാജ്യത്തിന്റെ സമ്പദ് വ്യവസ്ഥയുടെ അടിസ്ഥാനഘടകങ്ങള് 2008 -ലെ ആഗോള സാമ്പത്തിക പ്രതിസന്ധിയുടെ കാലത്തേക്കാള് ശക്തമാണെന്ന് ശക്തികാന്ത ദാസ് സൂചിപ്പിച്ചു. നിലവില് പണപ്പെരുപ്പ് നിരക്ക് പ്രവചനാതീതമാണ്. 2021 സാമ്പത്തിക വര്‍ഷം മൂന്ന്, നാല് പാദങ്ങള് പിന്നിടുമ്പോള് മാത്രമേ പണപ്പെരുപ്പം കുറയ്ക്കാനാവുകയുള്ളൂവെന്നും റിസര്‍വ് ബാങ്ക് ഗവര്‍ണര് അഭിപ്രായപ്പെട്ടു.\nഎസ്ബിഐ ലോണ്, ഡിപ്പോസിറ്റ് നിരക്കുകള് റിപ്പോ റേറ്റുമായി നേരിട്ട് ബന്ധിപ്പിക്കുന്നു; മെയ് 1 മ�\nRBI cuts repo rate by 40 bps to 4%, reverse repo rate stands at 3.35%\nRBI cuts repo rate by 40 bps to 4%, reverse repo rate stands at 3.35%. Read In Malayalam.


ലോറിയിൽ നിന്നും മെറ്റൽ റോഡിലേക്ക്; കാർ മലക്കം മറിഞ്ഞു; അദ്ഭുതരക്ഷ | Accident | Lorry | Car\nലോറിയിൽ നിന്നും മെറ്റൽ റോഡിലേക്ക്; കാർ മലക്കം മറിഞ്ഞു; അദ്ഭുതരക്ഷ\nസ്വന്തം ലേഖകൻ January 11, 2019 08:59 PM IST\nഎംസി റോഡിൽ കാലിക്കറ്റ് കവലയ്ക്ക് സമീപം നടന്ന അപകടത്തിൽ നിന്ന് യുവാക്കളുടെ അദ്ഭുതരക്ഷ. ലോറിയിൽ നിന്ന് റോഡിലേക്ക് വീണ മെറ്റലിൽ കയറിയതോടെയാണ് യുവാക്കൾ സഞ്ചരിച്ചിരുന്ന കാറിന്റെ നിയന്ത്രണം നഷ്ടപ്പെട്ടത്. ഇതോടെ കാർ സമീപത്തെ വൈദ്യുതി പോസ്റ്റിൽ ഇടിക്കുകയായിരുന്നു. എന്നാൽ കാറിലെ എയർബാഗ് പ്രവർത്തിച്ചതിനാൽ യുവാക്കൾ പരുക്കേൽക്കാതെ രക്ഷപ്പെട്ടു.\nമൂവാറ്റുപുഴയിൽ നിന്ന് അടൂരിേലക്ക് പോവുകയായിരുന്ന2ഫൊട്ടോഗ്രഫർമാരാണ് കാറിൽ ഉണ്ടായിരുന്നത്. റോഡിൽ തെന്നി വട്ടം തിരിഞ്ഞ ശേഷമാണ് കാർ പോസ്റ്റിൽ ഇടിച്ചത്. ഇന്നലെ രാവിലെ ഏഴരയോടെയായിരുന്നു അപകടം. കരിങ്കൽ ക്വാറിയിൽ നിന്ന് കോട്ടയം ഭാഗത്തേക്ക് ചിപ്സ് എന്ന ചെറിയ ഇനം മെറ്റലുമായി പോവുകയായിരുന്ന വലിയ ലോറിയിൽ നിന്നാണ് ചോർച്ച ഉണ്ടായത്.\nപത്തു കിലോമീറ്ററോളം ഇപ്പുറം മുതൽ റോഡിൽ ചിപ്സ് വീണ് നിരന്നു കിടക്കുന്നുണ്ട്. റോഡിൽ കൂടുതലായി കിടന്ന ചിപ്സ് അഗ്നിരക്ഷാസേന നീക്കം ചെയ്തെങ്കിലും ഇരുചക്ര വാഹന യാത്രികരെ അപകടത്തിലാക്കുന്ന വിധം കിലോമീറ്ററുകളോളം നീളത്തിൽ ചിപ്സ് വാഹനത്തിൽ വീണു കിടക്കുന്നുണ്ട്. സുരക്ഷാ മാനദണ്ഡങ്ങൾ പാലിക്കാതെ പോകുന്ന വലിയ ലോറികളിൽ നിന്ന് മെറ്റലും മണലും റോഡിൽ വീഴുന്നത് പതിവാണ്.


മുള്ളൻതണ്ടിലെ ഗർത്തം സോയിൽ പൈപ്പിംഗ് മൂലം : Deepika.com Nattu Visesham\nരാജകുമാരി: ശാന്തൻപാറ മുള്ളൻതണ്ടിലെ ഗർത്തം സോയിൽ പൈപ്പിംഗ് മൂലമാണെന്നും കൂടുതൽ ശാസ്ത്രീയ പഠനം ആവശ്യമാണെന്നും ഭൗമശാസ്ത്ര വിദഗ്ധർ. ജില്ലാ ജിയോളജിസ്റ്റ് ഡോ. ബി. അജയകുമാറിന്‍റെ നേതൃത്വത്തിലുള്ള സംഘം മുള്ളൻതണ്ട് മലമുകളിൽ റോഡരികിലെ ഗർത്തവും മലയടിവാരത്ത് വെള്ളം പുറത്തേക്ക് ഒഴുകുന്ന സ്ഥലങ്ങളും സന്ദർശിച്ചു. മഴ തുടരുന്നതിനാൽ ജനങ്ങൾ ജാഗ്രത പാലിക്കണമെന്നും നിർദേശിച്ചു. സോയിൽ പൈപ്പിംഗ് മൂലം രൂപപ്പെട്ട ഗർത്തത്തിനു മൂന്നര മീറ്ററോളം ആഴമുണ്ട്. ഗർത്തത്തിന്‍റെ അടിയിൽ വെള്ളം ഒഴുകുന്ന തുരങ്കം ഉള്ളതായും സംഘം കണ്ടെത്തി.\nമലമുകളിൽ കിഴക്കുപടിഞ്ഞാറ് ദിശയിലാണ് വെള്ളം ഒഴുകുന്ന ടണലിന്‍റെ തുടക്കം. മുൻവർഷങ്ങളിലും ഇത്തരം പൈപ്പുകളും നീരൊഴുക്കും ഉണ്ടായിരുന്നു. എന്നാൽ കഴിഞ്ഞവർഷത്തെ തുടർച്ചയായ മഴയിൽ ഇത് തെളിഞ്ഞിരുന്നു. സമീപ പ്രദേശങ്ങളിലും സോയിൽ പൈപ്പിംഗ് ഉള്ളതായും സംഘം കണ്ടെത്തിയിട്ടുണ്ട്.\nശേഖരിച്ച വിവരങ്ങളുടെ അടിസ്ഥാനത്തിൽ തുടർനടപടി സ്വീകരിക്കും. മഴ തുടരുന്നപക്ഷം പ്രദേശവാസികൾ ജാഗ്രത പാലിക്കണമെന്നും സംഘം നിർദേശിച്ചു. കേന്ദ്ര ഏജൻസികളെക്കൊണ്ട് കൂടുതൽ ശാസ്ത്രീയമായ പഠനം നടത്തേണ്ടിവരും. പരിശോധന റിപ്പോർട്ട് ഉടൻ കളക്ടർക്ക് സമർപ്പിക്കുമെന്നും അജയകുമാർ പറഞ്ഞു. ജില്ലാ പഞ്ചായത്ത് പ്രസിഡന്‍റ് കൊച്ചുത്രേസ്യ പൗലോസ്, പഞ്ചായത്തംഗം ലിജു വർഗീസ് എന്നിവരും പൊതുപ്രവർത്തകരും സംഘത്തോടൊപ്പമുണ്ടായിരുന്നു.